ddrg/super_eurlex huggingface dataset:
Uredba Komisije (EGS) št. 657/82

z dne 19. marca 1982

o četrti spremembi Uredbe (EGS) št. 2730/81 o pripravi seznama agencij v državah nečlanicah uvoznicah, ki so upravičene objavljati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Aktom o pristopu Grčije, in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [2], kakor je bila nazadnje spremenjena z Uredbo (EGS) št. 384/82 [3], vzpostavila seznam agencij v državah nečlanicah uvoznicah, ki so upravičene objavljati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovski praksi zadevnih držav uvoznic in o uradni naravi navedenih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam izdajateljskih organizacij se dopolni z dodajanjem naslednjih organizacij po abecednem vrstnem redu države uvoznice:

Država uvoznica | Organizacija izdajateljica |

Koreja | OSROK (Office of Supply) 48-26 Ineuitong Tongtaemoon — Ku Seoul, Korea |

Sirija | The Homs Company for Dairy Products PO Box 406 Hama Street, Homs (ki je isto podjetje kot The Industrial Company for Refrigeration & Dairy Products PO Box 406, Hama Street, Homs) |

General Organization for Comsumption Mouawiya Street, Harika PO Box 2552 Damascus, Syria |

AL CHARK Company for Food Products Aien el Telle PO Box 773 Alep, Syria |

Tajvan | Central Trust of China Procurement Department 49 Wu Chang Street, Sec 1 Taipei 100 Republic of China |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. marca 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 272, 26.9.1981, str. 25.

[3] UL L 48, 20.2.1982, str. 24.

--------------------------------------------------
Uredba Komisije (EGS) št. 3115/82

z dne 22. novembra 1982

o deseti spremembi Uredbe (EGS) št. 2730/81 glede določitve seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kot je bila nazadnje spremenjena z Uredbo (EGS) št. 1183/82 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 3019/82 [4], vzpostavila seznam agencij v državah uvoznicah nečlanicah, ki so upravičene izdajati razpise v sektorju mleka in mlečnih proizvodov;

ker je treba glede na najnovejše informacije, ki so na voljo Komisiji, o trgovinskih praksah v zadevnih državah uvoznicah in o uradnem značaju zadevnih agencij, to uredbo spremeniti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga k Uredbi (EGS) št. 2730/81 se spremeni:

Seznam organizacij izdajateljic je treba dopolniti, tako da se dodajo naslednje organizacije, ki se vnesejo po abecednem redu držav uvoznic:

Država uvoznica | Organizacija izdajateljica |

Egipt | Egyptian Pharmaceutical Trading Company, 23 Abdul Kahalech Sarwaat Street, Cairo. BISCOMISR, El Fawah — El Amyria Street, Cairo. |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. novembra 1982

Za Komisijo

Poul Dalsager

Član Komisije

[1] UL L 148, 28.6.1968, str. 13.

[2] UL L 140, 20.5.1982, str. 1.

[3] UL L 272, 26.9.1981, str. 25.

[4] UL L 317, 13.11.1982, str. 8.

--------------------------------------------------
Uredba Komisije (EGS) št. 3303/82

z dne 9. decembra 1982

o spremembi Uredbe (EGS) št. 1235/82 v zvezi z nekaterimi koeficienti, ki se uporabljajo za mlečne proizvode, vgrajene v krmne mešanice

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 974/71 z dne 12. maja 1971 o nekaterih ukrepih konjunkturne politike, ki jih je treba sprejeti v kmetijstvu po začasni razširitvi meja nihanja valut nekaterih držav članic [1], kakor je bila nazadnje spremenjena z Uredbo (EGS) št. 3605/81 [2], in zlasti člena 6 Uredbe,

ker so bili denarni kompenzacijski zneski, ki jih je uvedla Uredba (EGS) št. 974/71, določeni z Uredbo Komisije (EGS) št. 1235/82 [3], kakor je bila nazadnje spremenjena z Uredbo (EGS) št. 3258/82 [4];

ker je z Uredbo (EGS) št. 1753/82 [5] Komisija spet začela uporabljati uredbi (EGS) št. 368/77 in (EGS) št. 443/77 glede prodaje posnetega mleka v prahu za uporabo v krmi prašičev in perutnine; ker je bilo treba zato nujno določiti koeficient za posneto mleko v prahu ter za krmo za živali, ki vsebuje posneto mleko v prahu, prodano pod posebnimi pogoji, določenimi v navedenih dveh uredbah; ker je zadevni koeficient opredeljen v Uredbi (EGS) št. 1931/82; ker je od takrat prišlo do velike spremembe pri prodajni ceni posnetega mleka v prahu; ker je treba zato zadevni koeficient ustrezno prilagoditi;

ker so ukrepi, predvideni s to uredbo, v skladu z mnenjem Upravljalnega odbora za žita in Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Priloga I k Uredbi (EGS) št. 1235/82 se spremeni:

1. V oddelku (b) opombe (8) dela 1 se "0,53" nadomesti z "0,25",

2. V delu 5:

- v drugem odstavku opombe (1) se "0,30" nadomesti z "0,14",

- v četrtem odstavku opombe (6) se "0,53" nadomesti z "0,25".

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 20. decembra 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. decembra 1982

Za Komisijo

Poul Dalsager

Član Komisije

[1] UL L 106, 12.5.1971, str. 1.

[2] UL L 362, 17.12.1981, str. 2.

[3] UL L 142, 20.5.1982, str. 1.

[4] UL L 346, 6.12.1982, str. 1.

[5] UL L 193, 3.7.1982, str. 6.

--------------------------------------------------
Uredba Komisije (EGS) št. 3272/82

z dne 6. decembra 1982

o spremembi Uredbe (EGS) št. 2237/77 o obliki poročila s kmetijskega gospodarstva, ki se uporablja pri določanju dohodkov kmetijskih gospodarstev

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje knjigovodskih podatkov o dohodkih in poslovanju kmetijskih gospodarstev v Evropski gospodarski skupnosti [1] nazadnje spremenjeni z Uredbo (EGS) št. 2143/81 [2] in zlasti člena 7 Uredbe,

ker Uredba Komisije (EGS) št. 2237/77 [3] določa postavke, ki se vključijo v poročilo s kmetijskega gospodarstva pri določanju dohodkov kmetijskih gospodarstev;

ker morajo podatki zbrani s pomočjo poročila s kmetijskega gospodarstva ustrezati opredelitvi, podani v pravilih Skupnosti in zlasti tistih iz Direktive Sveta 75/268/EGS z dne 28. aprila 1975 o kmetovanju v gorskem in hribovitem svetu in na nekaterih območjih z omejenimi možnostmi za kmetijsko dejavnost [4];

ker se oblike poročila s kmetijskega gospodarstva ne smejo spreminjati;

ker so ukrepi, predvideni v tej Uredbi, v skladu z mnenjem Odbora Skupnosti za mrežo računovodskih podatkov s kmetij,

SPREJELA NASLEDNJO UREDBO

Člen 1

Opredelitve in navodila, ki se nanašajo na poročilo s kmetijskega gospodarstva iz postavke "6. Območja z omejenimi možnostmi za kmetijsko dejavnost" v Prilogi II, Poglavje II, del A Uredbe Komisije (EGS) št. 2237/77, se s tem nadomestijo z naslednjim:

"6. Območja z omejenimi možnostmi za kmetijsko dejavnost

Potrebno je navesti ali leži večina kmetijskega zemljišča kmetije na območju, ki je v Direktivi Sveta 75/268/EGS označeno kot kmetovanje v gorskem in hribovitem svetu in v nekaterih območjih s z omejenimi možnostmi za kmetijsko dejavnost 1.

1 = večina kmetijskega zemljišča kmetije ne leži na teh območjih,

2 = večina kmetijskega zemljišča kmetije leži v območjih z omejenimi možnostmi za kmetijsko dejavnost v smislu člena 3(4) in (5) Direktive 75/268/EGS,

3 = večina kmetijskega zemljišča kmetije leži v gorskem svetu v smislu člena 3(3) Direktive 75/268/EGS,

4 = oznaka 4 se uporabi za države članice, kjer so take površine tako majhne in številne, da te informacije niso pomembne.

1 UL L 128, 19.5.1975, str. 1."

Člen 2

Ta Uredba začne veljati dan po objavi v Uradnem listu Evropskih skupnosti.

Uporablja se od obračunskega leta 1983/84.

Ta Uredba je v celoti zavezujoča in se neposredno uporablja v vseh državah članicah.

V Bruslju, 6. decembra 1982

Za Komisijo

Poul Dalsager

Član Komisije

[1] UL 109, 23.6.1965, str. 1859/65.

[2] UL L 210, 30.7.1981, str. 1.

[3] UL L 263, 17.10.1977, str. 1.

[4] UL L 128, 19.5.1975, str. 1.
Uredba Komisije (EGS) št. 148/83

z dne 21. januarja 1983

o uvedbi sistema spremljanja za nadzor izvoza nekaterih ribiških proizvodov

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 3796/81 z dne 29. decembra 1981 o skupni ureditvi trga ribiških proizvodov [1], zlasti členov 25(5) in 31,

ker so nadomestila za ribiške proizvode določena glede na gospodarsko pomembnost načrtovanega izvoza;

ker je stanje na nekaterih trgih, ki predstavljajo glavne blagovne trge za cele zamrznjene skuše, nestabilno; ker bi morali uvesti sistem nadzora, ki bi učinkoviteje preverjal izvoz;

ker je treba pripraviti ukrepe za vzpostavitev komunikacijskega sistema med državami članicami in Komisijo, tako da bi lahko nekatere dodatne podatke, potrebne za določanje izvoznih nadomestil, dobili pravočasno;

ker so ukrepi v tej uredbi v skladu z mnenjem Upravljalnega odbora za ribiške proizvode,

SPREJELA NASLEDNJO UREDBO:

Člen 1

Ta uredba določa pravila za uvedbo sistema spremljanja za nadzor izvoza celih zamrznjenih skuš znotraj sistema izvoznih nadomestil.

Člen 2

Države članice sporočijo Komisiji podatke za vsak mesec koledarskega leta posebej in najpozneje po preteku treh tednov od zadnjega dne preteklega meseca tako, kakor je navedeno v Prilogi.

Člen 3

Ta uredba začne veljati tretji dan po objavi v Uradnem listu Evropskih skupnosti.

Prvič se bo uporabila za podatke za september 1982.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. januarja 1983

Za Komisijo

Giorgios Contogeorgis

Član Komisije

[1] UL L 379, 31.12.1981, str. 1.

--------------------------------------------------

PRILOGA

OBRAZEC ZA CELE ZAMRZNJENE SKUŠE, KI SE NANAŠA NA IZVOZNA NADOMESTILA

+++++ TIFF +++++

--------------------------------------------------
Uredba Sveta (EGS) št. 226/85

z dne 29. januarja 1985

o sklenitvi Sporazuma o sodelovanju med Evropsko gospodarsko skupnostjo in Arabsko republiko Jemen

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti, zlasti členov 113 in 235,

ob upoštevanju predloga Komisije [1],

ob upoštevanju mnenja Evropskega parlamenta [2],

ker bi Evropska gospodarska skupnost za dosego svojih ciljev na področju zunanjih gospodarskih odnosov morala sprejeti Sporazum o sodelovanju z Arabsko republiko Jemen; ker nekatere oblike gospodarskega sodelovanja, predvidene s Sporazumom, presegajo pooblastila, ki so določena za skupno trgovinsko politiko,

SPREJEL NASLEDNJO UREDBO:

Člen 1

V imenu Skupnosti se s to uredbo potrdi Sporazum o sodelovanju med Evropsko gospodarsko skupnostjo in Arabsko republiko Jemen.

Besedilo Sporazuma je priloženo tej uredbi.

Člen 2

Predsednik Sveta opravi notifikacijo, predvideno v členu 7 Sporazuma [3].

Člen 3

V skupnem odboru, ustanovljenem v skladu s členom 5 Sporazuma, Skupnost zastopa Komisija, ob pomoči predstavnikov držav članic.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. januarja 1985

Za Svet

Predsednik

G. Andreotti

[1] UL C 258, 26.9.1984, str. 4.

[2] UL C 12, 14.1.1985.

[3] Dan začetka veljavnosti Sporazuma bo Generalni sekretariat Sveta objavil v Uradnem listu Evropskih skupnosti.

--------------------------------------------------
Uredba Sveta (EGS) št. 1554/85

z dne 4. junija 1985

o sklenitvi Sporazuma med Evropsko gospodarsko skupnostjo in vlado Republike Sejšeli o ribolovu od obale Sejšelov

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ker je v interesu Skupnosti, da odobri Sporazum med Evropsko gospodarsko skupnostjo in vlado Republike Sejšeli o ribolovu od obale Sejšelov, podpisan v Bruslju 23. maja 1985,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in vlado Republike Sejšeli o ribolovu od obale Sejšelov se odobri v imenu Skupnosti.

Besedilo Sporazuma je priloženo tej uredbi.

Člen 2

Predsednik Sveta da uradno obvestilo iz člena 14 Sporazuma [2].

Člen 3

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 4. junija 1985

Za Svet

Predsednik

L. Granelli

[1] UL C 172, 2.7.1984, str. 144.

[2] Generalni sekretariat Sveta bo objavil datum začetka veljavnosti Sporazuma v Uradnem listu Evropskih skupnosti.

--------------------------------------------------
Uredba Komisije (EGS) št. 3562/85

z dne 17. decembra 1985

o popravku Uredbe (EGS) št. 3143/85 glede navedb na pakiranjih zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1298/85 [2], in zlasti člena 6(7) Uredbe,

ker Uredba Komisije (EGS) št. 3143/85 z dne 11. novembra 1985 o prodaji po znižanih cenah intervencijskega masla, namenjenega za neposredno porabo v obliki zgoščenega masla [3], kakor je bila nazadnje spremenjena z Uredbo (EGS) št. 3338/85 [4], določa, da morajo imeti pakiranja zgoščenega masla določene navedbe v jasnem in čitljivem tisku; ker zaradi napake navedba v italijanskem jeziku ne ustreza navedbi, sprejeti v besedilu, predloženemu v glasovanje Upravljalnemu odboru za mleko in mlečne proizvode; ker je zaradi tega treba popraviti Uredbo,

SPREJELA NASLEDNJO UREDBO:

Člen 1

Predzadnja alinea prvega pododstavka člena 5(4) se nadomesti z naslednjim:

"— burro concentrato"

.

Člen 2

Ta uredba začne veljati naslednji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. decembra 1985

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 137, 27.5.1985, str. 5.

[3] UL L 298, 12.11.1985, str. 9.

[4] UL L 318, 29.11.1985, str. 13.

--------------------------------------------------
Uredba Komisije (EGS) št 3758/85

z dne 23. decembra 1985

o prilagoditvi Uredbe (EGS) št 1119/79 glede semen zaradi pristopa Španije in Portugalske

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 396 Akta,

ker je treba zaradi pristopa Španije in Portugalske in v skladu s členom 396 Akta o pristopu Španije in Portugalske prilagoditi Uredbo Komisije (EGS) št 1119/79 z dne 6 junija 1979 o določitvi posebnih predpisov za izvajanje sistema uvoznih dovoljenj za semena [1], kakor je bila nazadnje spremenjena z Uredbo (EGS) št 3478/80 [2];

ker lahko institucije Skupnosti na podlagi člena 2(3) Pogodbe o pristopu pred pristopom sprejmejo ukrepe iz člena 396 Akta, ti ukrepi pa začnejo veljati s pridržkom začetka veljave Pogodbe, z dnem začetka veljavnosti te Pogodbe,

SPREJELA NASLEDNJO UREDBO:

Člen 1

Členu 6(2) Uredbe (EGS) št 1119/79 se dodajo naslednji izrazi:

"Importación realizada en el marco de un contrato de multiplicación"

"Importação realizada no âmbito de um contrato de multiplicação"

.

Člen 2

Ta uredba začne veljati 1 marca 1986, s pridržkom začetka veljavnosti Pogodbe o pristopu Španije in Portugalske.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. decembra 1985

Za Komisijo

Frans Andriessen

Podpredsednik

[1] UL L 139, 7.6.1979, str 13.

[2] UL L 363, 31.12.1980, str 82.

--------------------------------------------------
Uredba Komisije (EGS) št. 2029/86

z dne 30. junija 1986

o spremembah Uredbe (EGS) št. 1680/78 o prilagoditvi izvoznih nadomestil za slad v skladu s členom 16(4) Uredbe (EGS) št. 2727/75

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 2727/75 z dne 29. oktobra 1975 o skupni ureditvi trga za žita [1], nazadnje spremenjene z Uredbo (EGS) št. 1579/86 [2], in zlasti člena 16(6) Uredbe,

ker Uredba (EGS) št. 2727/75 določa, da se od sedaj naprej žitno leto začne 1. julija in da se, kadar ni premostitvenega izplačila, prilagoditev nadomestila z vnaprejšnjo določitvijo v prvih treh mesecih tržnega leta za izvoz sladu, na zalogi ob koncu tržnega leta ali proizvedenega iz ječmena, ki je bil na zalogi ob tem času, izvede na podlagi najnižjega cenovnega praga, veljavnega v zadnjem mesecu tega zadnjega tržnega leta; ker je treba Uredbo Komisije (EGS) št. 1680/78 [3] ustrezno spremeniti;

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Uredba (EGS) št. 1680/78 se spremeni:

1. Člen 1 se nadomesti:

"Člen 1

1. Določbe te uredbe se uporabljajo za slad ali ječmen na zalogi ob koncu tržnega leta, za katero premostitveno izplačilo iz člena 9 Uredbe (EGS) št. 2727/75 za te proizvode ni bilo določeno, in ki se izvozi kot slad v prvih treh mesecih naslednjega tržnega leta na podlagi dovoljenja, v katerem je nadomestilo določeno vnaprej pred 1. julijem.

2. Za določitev datuma izvoza se uporabi ustrezni datum dokončanja carinskih formalnosti iz člena 22(1) Uredbe Komisije (EGS) št. 3183/80 [1] UL L 338, 13.12.1980, str. 1."

2. V členu 2 se "31. julij" nadomesti s "30. junij".

3. V členu 3(1) se "avgust" nadomesti z "julij", "31. julij" pa se nadomesti s "30. junij".

4. Naslov Priloge se nadomesti:

"Osnovni podatki, ki se navedejo pri prijavi zalog sladu ali ječmena, ki so na zalogi dne 30. junija."

.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1986

Za Komisijo

Frans Andriessen

Podpredsednik

[1] UL 281, 1.11.1975, str. 1.

[2] UL 139, 24.5.1986, str. 29.

[3] UL 193, 18.7.1978, str. 10.

--------------------------------------------------
Uredba Komisije (EGS) št. 1032/86

z dne 9. aprila 1986

o spremembah Uredbe (EGS) št. 2388/84 o posebnih podrobnih pravilih, ki se uporabljajo pri izvoznih nadomestilih za konzervirane proizvode iz govejega in telečjega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1], nazadnje spremenjene z Uredbo (EGS) št. 3768/85 [2], in zlasti člena 18(5) Uredbe,

ker Uredba Komisije (EGS) št. 2388/84 [3] določa, da nekateri konzervirani proizvodi, ki ustrezajo pogojem iz te uredbe in se izvozijo v tretje države, izpolnjujejo pogoje za posebno nadomestilo, kadar so proizvedeni v skladu s postopki, določenimi v členu 4 Uredbe Sveta (EGS) št. 565/80 [4]; ker je ob upoštevanju izhodov, ki obstajajo na trgih tretjih držav, treba te pogoje prilagoditi na način, opisan spodaj;

ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,

SPREJELA NASLEDNJO UREDBO:

Člen 1

V drugi alinei prvega pododstavka člena 2 Uredbe (EGS) št. 2388/84 se "80 %" nadomesti s "60 %".

Člen 2

Ta uredba začne veljati 10. aprila 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. aprila 1986

Za Komisijo

Frans Andriessen

Podpredsednik

[1] UL L 148, 28.6.1968, str. 24.

[2] UL L 362, 31.12.1985, str. 8.

[3] UL L 221, 18.8.1984, str. 28.

[4] UL L 62, 7.3.1980, str. 5.

--------------------------------------------------
UREDBA KOMISIJE (EGS) št. 1096/87

z dne 21. aprila 1987

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

Ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode[1], kakor je bila nazadnje spremenjena z Uredbo (EGS) št. 773/87[2], in zlasti člena 6(7) Uredbe,

ker predvideva Uredba Komisije (EGS) št. 3143/85[3], kakor je bila nazadnje spremenjena z Uredbo (EGS) št. 569/87[4], prodajo po znižanih cenah intervencijskega masla, namenjenega za neposredno porabo v obliki zgoščenega masla; ker je to eden od dodatnih ukrepov, predvidenih za povečanje deleža prodaje masla iz javnih skladišč v letih 1987 in 1988; ker so bila posebna pravila financiranja teh ukrepov uvedena s členom 4(1) Uredbe Sveta (EGS) št. 1883/78[5], kakor je bila nazadnje spremenjena z Uredbo (EGS) št. 801/87[6], z učinkom od 1. decembra 1986; ker se je na navedena posebna pravila financiranja treba sklicevati v Uredbi (EGS) št. 3143/85;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Členu 13 Uredbe Komisije (EGS) št. 3143/85 se doda naslednji pododstavek:

"Izdatki, ki izvirajo iz te uredbe, se financirajo v skladu z določbami drugega, tretjega in četrtega pododstavka člena 4(1) Uredbe Sveta (EGS) št. 1883/871.

1 UL L 216, 5.8.1978, str. 1."

Člen 2

Ta uredba začne veljati na dan objave v Uradnem listu Evropskih skupnosti.

Uporablja se z učinkom od 1. decembra 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. aprila 1987

Za Komisijo

Frans ANDRIESSEN

Podpredsednik

[1] UL L 148, 28.6.1968, str. 13.

[2] UL L 78, 20.3.1987, str. 1.

[3] UL L 298, 12.11.1985, str. 9.

[4] UL L 57, 27.2.1987, str. 26.

[5] UL L 216, 5.8.1978, str. 1.

[6] UL L 79, 21.3.1987, str. 14.